ପାରାଦୀପ, ଅଗଷ୍ଟ ୧୦ (ଲୋକାଲୱାୟାର): ଢିଙ୍କିଆ ଗାଁରୁ ଅଲଗା କରି ପାଟଣାକୁ ରାଜସ୍ୱ ଗ୍ରାମ ଘୋଷଣା ପାଇଁ ପ୍ରଶାସନର ନିଷ୍ପତିକୁ ପାଟଣାର ମହିଳାମାନେ ବିରୋଧ କରିବା ସହ ବିକ୍ଷୋଭ ପ୍ରଦର୍ଶନ କରିଛନ୍ତି ।
ଲୋକଙ୍କ ହିତ ନୁହେଁ ଅଧିକାରୀମାନଙ୍କ ହିତକୁ ଦୃଷ୍ଟିରେ ରଖି ଢିଙ୍କିଆ ଗାଁକୁ ଭାଗ ଭାଗ କରିବାକୁ ପ୍ରଶାସନ ଏପରି ନିଷ୍ପତି ନେଇଛି ବୋଲି ସେମାନେ ଅଭିଯୋଗ କରିଛନ୍ତି ।
ରାଜ୍ୟ ସରକାର ଅଗଷ୍ଟ ୯ରେ ପାଟଣାକୁ ରାଜସ୍ୱ ଗ୍ରାମ ଘୋଷଣା କରିଛନ୍ତି । ପୂର୍ବରୁ ଏପ୍ରିଲ ୨୦୨୧ରେ ମାହାଳକୁ ରାଜସ୍ୱ ଗ୍ରାମ ଘୋଷଣା କରା ଯାଇଥିଲା ବୋଲି ଏରସମା ତହସିଲଦାର ସି. ପ୍ରଜ୍ଞାନନ୍ଦ ଦାସ କହିଛନ୍ତି ।
ତେବେ ଗ୍ରାମବାସୀଙ୍କ ଅନୁମତି ନିଆ ନଯାଇ ପାଟଣାକୁ ରାଜସ୍ୱ ଗ୍ରାମ ଘୋଷଣା କରାଯାଇଥିବାରୁ ଏହାକୁ ବିରୋଧ କରି ମହିଳାମାନେ ଶୋଭଯାତ୍ରାରେ ପାଟଣା ମହାଦେବ ମନ୍ଦିର ପର୍ଯ୍ୟନ୍ତ ଯାଇଥିଲେ ।
ସେଠାରେ ସେମାନେ ସରକାରଙ୍କ ନିଷ୍ପତିକୁ ବିରୋଧ କରିଥିଲେ । ଜନ ବିରୋଧୀ ଶିଳ୍ପ ସଂସ୍ଥାକୁ ଢିଙ୍କିଆ ପଂଚାୟତ ବିରୋଧ କରୁଥିବାରୁ ଏହାକୁ ଭାଙ୍ଗି ଦିଆଯାଉଛି ।
ପାଟଣା ଓ ମାହାଳକୁ ଢିଙ୍କିଆରୁ ଅଲଗା କରି ପ୍ରଶାସନ ସେମାନଙ୍କୁ ଦୂରେଇ ରଖିବାକୁ ଚାହୁଁଛି । ଏଥିପାଇଁ ଗାଁ ଲୋକଙ୍କ ଅନୁମତି ନିଆଯାଇନାହିଁ ।
ଲୋକଙ୍କ ରାସନ କାର୍ଡ, ବିଧବା ଭତା ଆଦି ସୁବିଧା ମିଳୁନଥିବା ବେଳେ ଢିଙ୍କିଆକୁ ଭାଗ ଭାଗ କରିବା ପାଇଁ ସରକାରଙ୍କ ନିଷ୍ପତିକୁ ତୀବ୍ର ବିରୋଧ କରାଯିବ ବୋଲି ମହିଳା ନେତ୍ରୀମାନେ ଚେତାବନୀ ଦେଇଛନ୍ତି ।
ଏଠାରେ ଉଲ୍ଲେଖଯୋଗ୍ୟ ଯେ, ଗତ ଜୁଲାଇ ୫ରେ ଶହ ଶହ ଗ୍ରାମବାସୀ ମାହାଳକୁ ରାଜସ୍ୱ ଗାଁ ମାନ୍ୟତା ପ୍ରଦାନକୁ ବିରୋଧ କରିବା ସହ ମାପଚୁପ କାମ ବନ୍ଦ କରିଥିଲେ ।
ପାରାଦୀପ, ଜୁଲାଇ ୫ (ଲୋକାଲୱାୟାର): ମାହାଳ ଗାଁକୁ ନୂଆ ରାଜସ୍ୱ ଗାଁ ମାନ୍ୟତା ପାଇଁ ଚାଲିଥିବା ମାପଚୁପକୁ ବିରୋଧ କରିଛନ୍ତି ଶହ ଶହ ଢିଙ୍କିଆବାସୀ ।
ଫଳରେ ପ୍ରଶାସନ ମାପଚୁପ କାମ ବନ୍ଦ କରିବାକୁ ନିଷ୍ପତି ନେଇଥିଲା । ରାଜ୍ୟ ସରକାର ଢିଙ୍କିଆ ରାଜସ୍ୱ ଗାଁ ଅନ୍ତର୍ଗତ ମାହାଳ ଗାଁକୁ ନୂତନ ରାଜସ୍ୱ ଗ୍ରାମ ଭାବେ ଏପ୍ରିଲସ ୨୦୨୧ରେ ଘୋଷଣା କରିଥିଲେ ।
କୋଭିଡ ପ୍ରୋଟୋକଲ ଓ ଲକଡାଉନ ସତ୍ୱେ ଏରସମା ତହସିଲଦାର ମାହାଳ ଗ୍ରାମବାସୀଙ୍କୁ ମାପଚୁପ ବେଳେ ଉପସ୍ଥିତ ରହିବାକୁ ନୋଟିସ ଜାରି କରିଥିଲେ ।
ତେବେ କରୋନା କଟକଣା ଯୋଗୁଁ ଏହାକୁ ବନ୍ଦ କରିବା ପାଇଁ ଗ୍ରାମବାସୀ ତହସିଲଦାର, ଜିଲ୍ଲାପାଳ, କେନ୍ଦ୍ରାଂଚଳ ରାଜସ୍ୱ କମିଶନରଙ୍କ ନିକଟରେ ଦାବି ଜଣାଇଛନ୍ତି ।
ସେହିପରି ଜୁଲାଇ ୫ରେ ମାପଚୁପ ପାଇଁ ଉପସ୍ଥିତ ରହିବାକୁ ଏରସମା ତହସିଲଦାର ବିଜ୍ଞପ୍ତି ଜାରି କରିଥିଲେ ।
ନୋଟିସ ପାଇବା ପରେ ଢିଙ୍କିଆ, ମାହାଳ ଓ ଅନ୍ୟ ଗାଁର ଶହ ଶହ ଗ୍ରାମବାସୀ ମିଳିତ ଭାବେ ରାଜସ୍ୱ ଅଧିକାରୀଙ୍କୁ କାମକୁ ବିରୋଧ କରିଥିଲେ ।
ଢିଙ୍କିଆ ପଂଚାୟତରୁ ଭାଗ ଭାଗ କରି ଫାଇଦା ନେବା ପାଇଁ କିଛି ଲୋକ ଯୋଜନା କରିଛନ୍ତି ।
ପ୍ରକଳ୍ପ ବିରୋଧରୁ ମାହାଳ ଗ୍ରାମବାସୀଙ୍କୁ ଦୂରେଇ ରଖିବା ପାଇଁ ପ୍ରଶାସନ ସୁଚିନ୍ତିତ ଭାବେ ମାହାଳକୁ ରାଜସ୍ୱ ଗାଁ କରିଛି ।
ଏଥିପାଇଁ ହ୍ରାମବାସୀଙ୍କ ମତାମତ ନିଆ ଯାଇନାହିଁ । କୋଭିଡ ପ୍ରୋଟୋକଲ ଉଲ୍ଲଂଘନ କରି ଶହ ଶହ ଲୋକଙ୍କୁ ଏକାଠି କରି ଗାଁ ସୀମା ରେଖା ମାପଚୁପ କରାଇବା ବେଆଇନ ବୋଲି ଢିଙ୍କିଆ ପଂଚାୟତ ସମିତି ସଦସ୍ୟ ଦେବେନ୍ଦ୍ର ନାଥ ସ୍ୱାଇଁ କହିଛନ୍ତି ।
ସେହିପରି ପ୍ରଶାସନର ଏହି ନିଷ୍ପତିକୁ ମାହାଳ ଗାଁର ଅରୂପ ନାୟକ, ଭ୍ରମରବର ସେଠୀ, ବିଷ୍ଣୁଚରଣ ସେଠି ପ୍ରମୁଖ ବିରୋଧ କରିଛନ୍ତି ।
ଲକଡାଉନ ସତ୍ୱେ ସୀମା ମାପଚୁପ ପାଇଁ ପ୍ରଶାସନ ତିନି ପ୍ଲାଟୁନ ପୁଲିସ ଫୋର୍ସ, ରାଜସ୍ୱ ନୀରିକ୍ଷକ ଓ ଅମିନ ଆଣି ଆସିଥିଲା ।
ହେଲେ ଢିଙ୍କିଆ ଓ ମାହାଳ ଗ୍ରାମବାସୀ ସେମାନଙ୍କୁ ଗାଁରେ ପୂରାଇ ଦେଇନଥିଲେ ।
ଆଇନଶୃଙ୍ଖଳା ପରିସ୍ଥିତି ଉପୁଜିବା ଆଶଙ୍କାର ଅଧିକାରୀମାନେ ଫେରି ଆସିଥିଲେ ।
ଲକଡାଉନ ଯୋଗୁଁ ଉଚ୍ଚ କର୍ତୃପକ୍ଷ ଆମକୁ କାମ ବନ୍ଦ କରିବାକୁ କହିଥିଲେ । ଲକଡାଉନ ପରେ ଆମ ପୁଣି ଆସି ମାପଚୁପ କରିବୁ ।
ହେଲେ ସେଥିପାଇଁ କୌଣସି ଦିନ ନିର୍ଦ୍ଦିଷ୍ଟ ହୋଇନାହିଁ ବୋଲି ଏରସମା ତହସିଲଦାର ସି. ପ୍ରଜ୍ଞାନନ୍ଦ ଦାସ କହିଛନ୍ତି ।
ପାରାଦୀପ, ମେ ୨୬ (ଲୋକାଲ ୱାୟାର): ବାତ୍ୟା ଆଶ୍ରୟସ୍ଥଳୀରେ ଖାଦ୍ୟ, ପିଇବା ପାଣି ମିଳୁନଥିବା ବେଳେ ଲୋକେ ଅନ୍ଧାରରେ ରହିବାକୁ ବାଧ୍ୟ ହେଉଛନ୍ତି ।
କରୋନା ମୁକାବିଲା ପାଇଁ ସେମାନଙ୍କୁ ମାସ୍କ ଓ ସାନିଟାଇଜର ମଧ୍ୟ ଦିଆ ଯାଉନାହଁ ।
ପୋସ୍କୋ ଓ ଆଇଓସିଏଲର ପାଇପ ଲାଇନ୍ ପ୍ରକଳ୍ପକୁ ବିରୋଧ କରିବା ଯୋଗୁଁ ସରକାରୀ ଅଧିକାରୀମାନେ ପ୍ରତିଶୋଧ ପରାୟଣ ହୋଇ ବୈମାତୃକ ମନୋଭାବ ପୋଷଣ କରୁଛନ୍ତି ବୋଲି ଅଭିଯୋଗ କରିଛନ୍ତି ଢିଙ୍କିଆ ଗ୍ରାମବାସୀମାନେ ।
ଢିଙ୍କିଆ ଗାଁରେ ଗୋଟିଏ ବହୁମୁଖୀ ବାତ୍ୟା ଆଶ୍ରୟସ୍ଥଳୀ ଓ ଗୋଟିଏ ବିକଳ୍ପ ଆଶ୍ରୟସ୍ଥଳୀ ରହିଛି ।
ବାତ୍ୟା ପୂର୍ବରୁ ବହୁମୁଖୀ ଆଶ୍ରୟସ୍ଥଳୀକୁ ୨୦୦ ଓ ବିକଳ୍ପ ଆଶ୍ରୟସ୍ଥଳୀରୁ ୬୦ ଜଣଙ୍କୁ ସ୍ଥାନାନ୍ତରିତ କରାଯାଇଥିଲା ।
ଜିଲ୍ଲା ପ୍ରଶାସନର ନିଦେ୍ର୍ଦଶକ୍ରମେ ଘରଦ୍ୱାର ଛାଡି ପ୍ରାଥମିକ ବିଦ୍ୟାଳୟରେ ହୋଇଥିବା ବିକଳ୍ପ ଆଶ୍ରୟସ୍ଥଳୀରେ ରହିଥିବା ଅନ୍ତେବାସୀମାନଙ୍କୁ ଶୁଖିଲା ଖାଦ୍ୟ, ରନ୍ଧା ଖାଦ୍ୟ, ପିଇବା ପାଣି ଆଦି ମିଳି ନଥିବାରୁ ସେମାନେ ଉପାସରେ ଅଛନ୍ତି ।
ଲୋକେ ଅଭିଯୋଗ କରିବା ପରେ ସ୍ଥାନୀୟ ୱାର୍ଡମେମ୍ବର ସେମାନଙ୍କୁ ବିସ୍କୁଟ ଓ ଚୁଡା ଦେଇଥିଲେ ମଧ୍ୟ ଲୋକେ ଗ୍ରହଣ କରିନଥିଲେ ।
ବାତ୍ୟା ଆଶ୍ରୟସ୍ଥଳୀରେ ଆଲୋକ ବ୍ୟବସ୍ଥା ନଥିବାରୁ ରାତିରେ ଡିବି ଓ ଲଣ୍ଠନ ଲଗାଇବାକୁ ପଡୁଛି ବୋଲି କହିଛନ୍ତି ସବିତା ଗୋଚ୍ଛାୟତ ।
ଏପର୍ଯ୍ୟନ୍ତ ରନ୍ଧାଖାଦ୍ୟ ଯୋଗାଇ ଦିଆ ଯାଇନଥିବାରୁ ଲୋକେ ଆଶ୍ରୟସ୍ଥଳୀ ଛାଡି ଘରମୁହାଁ ହେଲେଣି ।
ପୋସ୍କୋ ଓ ଆଇଓସିଏଲର ପାଇପ ଲାଇନ୍ ପ୍ରକଳ୍ପକୁ ବିରୋଧ କରିବାର ପରିଣାମ ଏବେ ଗାଁ ଲୋକଙ୍କୁ ଭୋଗିବାକୁ ପଡୁଛି ।
ପ୍ରଶାସନ ପ୍ରତିଶୋଧ ନେବାକୁ ଏପରି କରୁଛି । ଏଯାଏଁ କୌଣସି ଅଧିକାରୀ ସେମାନଙ୍କ ସମସ୍ୟା ଶୁଣିବାକୁ ଆସିନାହାନ୍ତି ବୋଲି ଗ୍ରାମବାସୀ ଅକ୍ଷୟ ଦାସ କହିଛନ୍ତି ।
ପୂର୍ବତନ ବିଧାୟକ ଲଲାଟେନ୍ଦୁ ମହାପାତ୍ର ଏହି ପ୍ରସଙ୍ଗରେ ଜିଲ୍ଲାପାଳଙ୍କ ହସ୍ତକ୍ଷେପ ଲୋଡିଥିବା ବେଳେ ଏରସମା ବିଡିଓଙ୍କ ସହ ଯୋଗାଯୋଗ ହୋଇ ପାରିନଥିଲା ।
ତେବେ ଆଶ୍ରୟସ୍ଥଳୀରେ ଲୋକଙ୍କୁ ସମସ୍ତ ପ୍ରକାର ସୁବିଧା ସୁଯୋଗ ଯୋଗାଇ ଦିଆଯାଉଛି ବୋଲି ଢିଙ୍କିଆ ସରପଂଚ କିଶୋର କୁମାର ପରିଡା କହିଛନ୍ତି ।
ପାରାଦୀପ, ମେ ୨୬ (ଲୋକାଲ ୱାୟାର): ବାତ୍ୟା ୟଶ୍ ଯୋଗୁଁ ବାତ୍ୟା ଆଶ୍ରୟସ୍ଥଳୀକୁ ସ୍ଥାନାନ୍ତରିତ ହୋଇଥିବା ପ୍ରାୟ ୧୫୦୦ ଲୋକ, ଲେପ୍ରସି କଲୋନୀ ଓ ବୃଦ୍ଧାଶ୍ରମର ଅନ୍ତେବାସୀମାନଙ୍କୁ ରନ୍ଧାଖାଦ୍ୟ, ପାଣି ବୋତଲ ଓ ମାସ୍କ ପ୍ରଦାନ କରାଯାଇଛି ।
୨୪ ଘଂଟା ବିଦ୍ୟୁତ୍ ଓ ପାଣି ଯୋଗାଇ ଦେବାକୁ ଉଦ୍ୟମ ଜାରି ରହିଛି । ମେ ୨୪ରୁ ୨୬ ଯାଏଁ ୩୬୧.୪ ମିଲିମିଟର ବର୍ଷା ହୋଇଥିଲେ ମଧ୍ୟ ଅଳ୍ପ କେତେକ ସ୍ଥାନରେ ପାଣି ଜମି ରହିଛି ।
ଆଗୁଆ ପ୍ରସ୍ତୁତି ଯୋଗୁଁ ବନ୍ଦରର ଭିତିଭୂମି ବିଶେଷ ପ୍ରଭାବିତ ହୋଇନାହିଁ । ଆସନ୍ତାକାଲି ସକାଳୁ ଜାହାଜ ଲୋଡିଂ ଅନଲୋଡିଂ କାମ ଆରମ୍ଭ ହେବ ।
ସନ୍ଧ୍ୟା ୭ଟାରୁ ଟ୍ରକ ଚଳାଚଳ ଆରମ୍ଭ ହୋଇଛି । ଆଜି ସନ୍ଧ୍ୟାରେ ରେଳ ଚଳାଚଳ ଆରମ୍ଭ ହୋଇଛି ବୋଲି ପାରାଦୀପ ବନ୍ଦର ପକ୍ଷରୁ ଏକ ପ୍ରେସ ବିଜ୍ଞପ୍ତି ଜରିଆରେ ସୂଚନା ଦିଆଯାଇଛି ।
ପାରାଦୀପ, ମେ ୧୯ (ଲୋକାଲ ୱାୟାର): ଏମଭି ଆନ୍ନା ମେରିଆ ଜାହାଜରେ ସିଙ୍ଗାପୁରରୁ ଆସିଥିବା ୨୪ ମେଡିକାଲ ଅକ୍ସିଜେନ ସିଲିଣ୍ଡର (ପ୍ରତ୍ୟେକ ୪୦ ଲିଟର କ୍ଷମତା ବିଶିଷ୍ଟ), ୫ ମେଡିକାଲ ଅକ୍ସିଜେନ ସିଲିଣ୍ଡର ଓ ଅକ୍ସିଜେନ ରେଗୁଲେଟର ହୁ୍ୟମିଡିଫାୟର ପାରାଦୀପ ବନ୍ଦରରେ ପହଁଛିଛି ।
ଜଗତସିଂହପୁର ଜିଲ୍ଲାର ବିଭିନ୍ନ ଡାକ୍ତରଖାନାକୁ ଏହା ଯୋଗାଇ ଦିଆଯିବ । ପାରାଦୀପ ଏଡିଏମ, କାହ୍ନୁଚରଣ ଧୀର ରାଜ୍ୟ ସରକାରଙ୍କ ତରଫରୁ ଏହାକୁ ଗ୍ରହଣ କରିଥିଲେ ।
ସେହିପରି ସିଙ୍ଗାପୁରର ଲୁଇ ଡ୍ରେଫଓ କମ୍ପାନୀ ଫ୍ରେଟ ଏସିଆ କମ୍ପାନୀ ଏମଭି ଗ୍ଲୋରି ଆମଷ୍ଟରଡାମ ଜରିଆରେ ପାରାଦୀପ ବନ୍ଦର ଡାକ୍ତରଖାନାକୁ ପଠାଇଥିବା ୩୦ ମେଡିକାଲ ଅକ୍ସିଜେନ ସିଲିଣ୍ଡର (ପ୍ରତ୍ୟେକ ୧୦ ଲିଟର କ୍ଷମତା ବିଶିଷ୍ଟ)କୁ ପାରାଦୀପ ଆନ୍ତର୍ଜାତୀୟ କାର୍ଗୋ ଟର୍ମିନାଲ ପ୍ରାଇଭେଟ ଲିମଟେଡ (ପିଆଇସିଟିପିଏଲ) ଗ୍ରହଣ କରିଛି ।
ପାରାଦୀପ, ମେ ୧୫ (ଲୋକାଲ ୱାୟାର): ଲକଡାଉନ ଓ ସଟଡାଉନ ବେଳେ ସରକାରୀ ନିୟମାବଳୀ ପାଳନ କରିବାରେ କମିଶନରେଟ ପୁଲିସ ଗୁରୁତ୍ୱପୂର୍ଣ୍ଣ ତୁଲାଉଛି ।
ଏହାକୁ ଦୃଷ୍ଟିରେ ରଖି ପାରାଦୀପ ଫସଫେଟସ ଲିମିଟେଡ ପକ୍ଷରୁ ଏକ ଲକ୍ଷ ଟଙ୍କା ମୂଲ୍ୟର ମାସ୍କ ଓ ସାନିଟାଇଜର କମିଶନରେଟ ପୁଲିସକୁ ପ୍ରଦାନ କରାଯାଇଛି ।
ପିପିଏଲର କର୍ପୋରେଟ ବିଭାଗ ମୁଖ୍ୟ ସୁଧୀ ରଞ୍ଜନ ମିଶ୍ର ପୁଲିସ ସେବା ଭବନରେ ପୁଲିସ କମିଶନର ସୌମେନ୍ଦ୍ର କୁମାର ପ୍ରିୟଦର୍ଶୀଙ୍କୁ ଏହି ସାମଗ୍ରୀଗୁଡିକୁ ପ୍ରଦାନ କରିଥିଲେ ।
ସାମଗ୍ରୀଗୁଡିକ ଗ୍ରହଣ କରି ପୁଲିସ କମିଶନର ପିପିଏଲ କର୍ତୃପକ୍ଷଙ୍କୁ ଧନ୍ୟବାଦ ଜଣାଇଥିଲେ ।
ପାରାଦୀପ, ଏପ୍ରିଲ ୨୮ (ଲୋକାଲ ୱାୟାର): ଏଲଆଇସି, ପାରାଦୀପ ଶାଖାର ଜଣେ ଅଧିକାରୀଙ୍କ କରୋନାରେ ମୃତ୍ୟୁ ପରେ ବ୍ୟାଙ୍କ ଓ ବୀମା କର୍ମଚାରୀମାନେ ଆତଙ୍କିତ ହୋଇ ପଡିଛନ୍ତି ।
ଜଗତସିଂହପୁର ଜିଲ୍ଲାରେ ପଜିଟିଭ ରୋଗୀଙ୍କ ସଂଖ୍ୟା ବଢିବାରେ ଲାଗିଛି । ଗଡହରିଶପୁର ପଂଚାୟତରୁ ୧୧ଟି ପଜିଟିଭ ମାମଲା ଚିହ୍ନଟ ପରେ ଏରସମା ବ୍ଲକ ଅନ୍ତର୍ଗତ ଗୋଡା ସ୍ଥିତ ଇଣ୍ଡିଆନ ବ୍ୟାଙ୍କ କର୍ମଚାରୀଙ୍କ ମଧ୍ୟରେ ଆତଙ୍କ ଖେଳିଯାଇଛି ।
ବ୍ୟାଙ୍କର ଅଧିକାଂଶ ଗ୍ରାହକ ଗୋଡା, ଗଡହରିଶପୁର ଓ ଆଖପାଖ ପଂଚାୟତର ହୋଇଥିବାରୁ କରୋନା ସଂକ୍ରମଣ ଭୟ କର୍ମଚାରୀମାନଙ୍କୁ ଘାରୁଛି ।
ବ୍ୟାଙ୍କରେ କୋଭିଡ ଗାଇଡଲାଇନ ପାଳନ ହେଉଛି । ବ୍ୟାଙ୍କ ନିୟମିତ ଭାବେ ବିଶୋଧିତ ହେଉଛି ବୋଲି ଇଣ୍ଡିଆନ ବ୍ୟାଙ୍କ, ଗୋଡା ଶାଖା ପରିଚାଳକ ପ୍ରତୀକ କୁମାର ଦାସ କହିଛନ୍ତି ।
ଜିଲ୍ଲାରେ କୋଭିଡ ସଂକ୍ରମଣ ବୃଦ୍ଧି ପରିପ୍ରେକ୍ଷୀରେ ସମସ୍ତ ବ୍ୟାଙ୍କରେ ଗ୍ରାହକ ଓ କର୍ମଚାରୀଙ୍କ ସୁରକ୍ଷା ପାଇଁ ପଦକ୍ଷେପ ନିଆଯାଇଛି ।
କାମ ନଥିଲେ ବ୍ୟାଙ୍କ ନଆସିବାକୁ ଲୋକଙ୍କୁ ବାରଣ କରାଯାଇଛି । ବ୍ୟାଙ୍କ ପରିସରଗୁଡିକ ନିୟମିତ ସାନିଟାଇଜ୍ ହେଉଛି ।
ଏପର୍ଯ୍ୟନ୍ତ କୌଣସି ବ୍ୟାଙ୍କ କର୍ମଚାରୀ କିମ୍ବା ଗ୍ରାହକ କରୋନା ପଜିଟିଭ ଚିହ୍ନଟ ହୋଇନାହାନ୍ତି ବୋଲି ଲିଡ ବ୍ୟାଙ୍କ ମ୍ୟାନେଜର ପ୍ରତିଶ କୁମାର ପାତ୍ର କହିଛନ୍ତି ।
ପାରାଦୀପ, ଏପ୍ରିଲ ୨୧ (ଲୋକାଲ ୱାୟାର): କୋଭିଡ ରୋଗୀଙ୍କ ପାଇଁ ଅକ୍ସିଜେନ ଅଭାବଜନିତ ସଙ୍କଟର ମୁକାବିଲା ପାଇଁ ପାରାଦୀପ ଫସଫେଟସ ଲିମିଟେଡ (ପିପିଏଲ) ରାଜ୍ୟରେ ତିନିଟି ପିଏସଏ ଅକ୍ସିଜେନ ପ୍ଲାଣ୍ଟ ପ୍ରତିଷ୍ଠା ପାଇଁ ନିଷ୍ପତ୍ତି ନେଇଛି ।
ପୂର୍ବରୁ ଇଫକୋ କମ୍ପାନୀ ଅକ୍ସିଜେନ ପ୍ଲାଣ୍ଟ ପ୍ରତିଷ୍ଠା କରିବାକୁ ଘୋଷଣା କରିଛି । ଏହି ପ୍ଲାଣ୍ଟ ସ୍ଥାପନ ପାଇଁ ଦୁଇରୁ ତିନି ମାସ ସମୟ ଲାଗିବ ।
ତେଣୁ ପିପିଏଲ ପକ୍ଷରୁ ତୁରନ୍ତ ବ୍ୟବହାର ପାଇଁ ପିଏସଏ ଅକ୍ସିଜେନ ପ୍ଲାଣ୍ଟ ସ୍ଥାପିତ ହେବ ।
ଜଗତସିଂହପୁର ଜିଲ୍ଲାରେ ୧୮ ଲକ୍ଷ ଟଙ୍କା ବିନିମୟରେ ଗୋଟିଏ ପ୍ଲାଣ୍ଟ ପ୍ରତିଷ୍ଠା ହେବାକୁ ଥିବା ବେଳେ ଆଉ ଦୁଇଟି ପ୍ଲାଣ୍ଟ ଅନ୍ୟ ଜିଲ୍ଲାରେ ଖୁବ ଶୀଘ୍ର ସ୍ଥାପିତ ହେବ ବୋଲି ପିପିଏଲର ମୁଖ୍ୟ କାର୍ଯ୍ୟନିର୍ବାହୀ ଅଧିକାରୀ, ରଞ୍ଜିତ ସିଂହ ଚୁଗ କହିଛନ୍ତି ।
ପିଏସଏ ଅକ୍ସିଜେନ ପ୍ଲାଣ୍ଟ ସ୍ଥାପନ ପାଇଁ ଡାକ୍ତରଖାନା ଚିହ୍ନଟ କରିବାକୁ ଜଗତସିଂହପୁର ଜିଲ୍ଲାପାଳଙ୍କ ହସ୍ତକ୍ଷେପ ଲୋଡା ଯାଇଛି ।
ପ୍ରଥମ ପର୍ଯ୍ୟାୟରେ ପିପିଏଲ ରାଜ୍ୟରେ ତିନିଟି ପ୍ଲାଣ୍ଟ ସ୍ଥାପନ କରିବ । ପରିସ୍ଥିତିକୁ ଦେଖି ଅନ୍ୟ ସ୍ଥାନରେ ପ୍ଲାଣ୍ଟ ଖୋଲିବା ସମ୍ପର୍କରେ ନିଷ୍ପତି ନିଆଯିବ ବୋଲି ପିପିଏଲର କର୍ପୋରେଟ ବ୍ୟାପାର ବିଭାଗ ମୁଖ୍ୟ ସୁଧୀରଞ୍ଜନ ମିଶ୍ର କହିଛନ୍ତି ।
ପାରାଦୀପ, ଏପ୍ରିଲ ୧୯ (ଲୋକାଲ ୱାୟାର): କୋଭିଡ ସଂକ୍ରମଣ ବଢୁଥିବାରୁ ଭିଡ କମାଇବା ପାଇଁ ପାରାଦୀପ ମୁ୍ୟନିସିପାଲିଟି କର୍ତୃପକ୍ଷ ବଡପଡିଆ ପରିବା ହାଟକୁ ବ୍ୟାଙ୍କ ଷ୍ଟ୍ରିଟକୁ ଅସ୍ଥାୟୀ ଭାବେ ସ୍ଥାନାନ୍ତର କରିଛନ୍ତି ।
ବଡ଼ପଡ଼ିଆ ହାଟ ସହର ମଝିରେ ଥିବାରୁ ବେଶ ଜନଗହଳି ହେଉଛି । ପ୍ରବଳ ଭିଡ ଯୋଗୁଁ କରୋନା ସଂକ୍ରମଣ ବ୍ୟାପିବାର ଆଶଙ୍କା ରହୁଛି ।
ଲୋକେ ମାସ୍କ ପିନ୍ଧୁନଥିବା ଓ ସାମାଜିକ ଦୂରତ୍ୱ ବଜାୟ ରଖୁନଥିବାରୁ ପ୍ରଶାସନ ଓ ମ୍ୟୁନିସିପାଲିଟି କର୍ତ୍ତୃପକ୍ଷ ଚିନ୍ତିତ ଅଛନ୍ତି ।
ପାରାଦୀପ ସହରରେ କରୋନା ସଂକ୍ରମଣ ମାମଲା ବଢ଼ି ଚାଲିଥିବାରୁ ଲୋକେ ଆତଙ୍କିତ ହୋଇ ପଡିଛନ୍ତି । ସପ୍ତାହକ ମଧ୍ୟରେ ୩୪ କରୋନା ସଂକ୍ରମିତ ଚିହ୍ନଟ ହେଲେଣି ।
ଭିଡ଼ କମାଇବା ପାଇଁ ପ୍ରାୟ ୨୦୦ ପରିବା ବ୍ୟବସାୟୀଙ୍କୁ ବଡ଼ପଡ଼ିଆ ଦୈନିକ ବଜାରରୁ ବ୍ୟାଙ୍କ ଷ୍ଟ୍ରିଟ ଅସ୍ଥାୟୀ ଭାବେ ସ୍ଥାନାନ୍ତର କରାଯାଇଛି ।
ଗତବର୍ଷ ମଧ୍ୟ ସେମାନଙ୍କୁ ସ୍ଥାନାନ୍ତର କରାଯାଇଥିଲା । ସମସ୍ତ ବ୍ୟବସାୟୀଙ୍କୁ ମାସ୍କ ପିନ୍ଧିବା ସହ ସାମାଜିକ ଦୂରତ୍ୱ ବଜାୟ ରଖିବାକୁ ପରାମର୍ଶ ଦିଆଯାଇଛି ବୋଲି ପାରାଦୀପ ମ୍ୟୁନିସିପାଲିଟିର କାର୍ଯ୍ୟନିର୍ବାହୀ ଅଧିକାରୀ ସୌରିନ୍ଦ୍ର ରାଉତରାୟ କହିଛନ୍ତି ।
ଜଗତସିଂହପୁର, ମାର୍ଚ୍ଚ ୨୭ (ଲୋକାଲ ୱାୟାର): ଡକାୟତି ଓ ବଳାତ୍କାରୀ ଅଭିଯୁକ୍ତଙ୍କ ଗିରଫଦାରି ପ୍ରତିବାଦରେ ମଣିଜଙ୍ଗା- ଏରସମା ରାସ୍ତାର ପୁରୀଜେନା ଛକ ଠାରେ ଉତ୍ୟକ୍ତ ମହିଳାଙ୍କ ସହ ଗ୍ରାମବାସୀମାନେ ବିରୋଧ ପ୍ରଦର୍ଶନ କରିବା ସହ ରାସ୍ତାରୋକ କରିଥିଲେ ।
ତିର୍ତୋଲ ଥାନା ଅନ୍ତର୍ଗତ ବୋଧେଇ ପଂଚାୟତର ଜୋକେଇ ଗାଁର ରାଜକିଶୋର ସାହୁଙ୍କ ଘରେ ମାର୍ଚ୍ଚ ୧୫ରେ ଚାରି ଜଣ ଅଜଣା ବ୍ୟକ୍ତି ବଳପୂର୍ବକ ପ୍ରବେଶ କରି ତାଙ୍କ ପତ୍ନୀଙ୍କୁ ଅସଦାଚରଣ ଓ ଅପହରଣ କରି ବଳାକ୍ରାର ଉଦ୍ୟମ କରିଥିଲେ ।
ଏହା ସହିତ ଅଭିଯୁକ୍ତମାନେ ସୁନା ଅଳଙ୍କାର, ଟଙ୍କା ଓ ଅନ୍ୟାନ୍ୟ ମୂଲ୍ୟବାନ ସାମଗ୍ରୀ ଲୁଟ କରିଥିଲେ ।
ପୁରୁଷ ସଦସ୍ୟମାନେ ନଥିବା ବେଳେ ଡକାୟତମାନେ ଘରେ ପଶି ମହିଳାଙ୍କୁ ଭୟଭୀତ କରି ନଗଦ ଟଙ୍କା ଓ ସୁନା ଅଳଙ୍କାର ଲୁଟି ନେଇଥିଲେ ।
ଏ ସମ୍ପର୍କରେ ତିର୍ତୋଲ ଥାନାରେ ଏଫଆଇଆର ଦାଖଲ ହେବାର ୧୨ଦିନ ବିତି ଯାଇଥିଲେ ବି ପୁଲିସ ଏଯାଏଁ ଅଭିଯୁକ୍ତଙ୍କୁ ଗିରଫ କରି ପାରିନଥିବାରୁ ଉତ୍ୟକ୍ତ ମହିଳା ଓ ଗ୍ରାମବାସୀ ରାସ୍ତା ଅବରୋଧ କରିଥିଲେ ।
ପରେ ତିର୍ତୋଲ ପୁଲିସ ଘଟଣାସ୍ଥଳରେ ପହଁଚି ଅଭିଯୁକ୍ତମାନଙ୍କୁ ଖୁବ ଶୀଘ୍ର ଗିରଫ କରିବାର ପ୍ରତିଶ୍ରୁତି ଦେବା ପରେ ଅପରାହ୍ନରେ ଧାରଣା ପ୍ରତ୍ୟାହୃତ ହୋଇଥିଲା ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
